# KK Split

| Košarkaški Klub Split
 |
| --- |
|  |
| **Nadimak** | Žuti
 |
| **Liga** | A-1 Liga
 |
| **Osnovan** | 1945.
 |
| **Dvorana** | Športski centar Gripe (kapacitet: 3.500)
 |
| **Lokacija** | Split, Hrvatska
 |
| **Boje kluba** |           |
| **Predsednik** |  Mislav Parlov
 |
| **Trener** |  Vladimir Anzulović
 |
| Titule
 | 1 hrvatsko prvenstvo 5 hrvatskih kupova 6 jugoslavenskih prvenstava 5 jugoslavenskih kupova 3 kupa europskih prvaka 2 Kupa Radivoja Koraća 3 trostruke krune
 |
| Veb sajt
 | kk-split.com
 |
| **Dresovi** |
|

|  |  |  |
| --- | --- | --- |
|

|  |  |
| --- | --- |
|

**Kao domaćin** |

**Kao gost** |

 |

 |

**KK Split** je hrvatski košarkaški klub iz Splita. Trenutačno se natječe u A-1 ligi i Kupu Krešimira Ćosića.

## O klubu

Najveće uspjehe postizao je pod imenom "KK Jugoplastika", tvrtke iz Splita, svojevremeno jednog od najvećih gospodarskih divova u Hrvatskoj, koja je bila dugogodišnji klupski pokrovitelj.

Klub je nastupao i pod imenima "POP 84" i "Croatia osiguranje". Svoje utakmice igra u dvorani na Gripama.

Glavna boja dresa je žuta sa crnim brojevima i obrubima, a boja pričuvnog dresa je crna sa žutim brojevima i obrubima.

## Povijest kluba

Košarkaška tradicija u Splitu je duga više od 60 godina. Klub je osnovan 1945. godine u Splitu. U početku je košarka igrana među mladima Splita za dušu, za zabavu.

"Split" je osvojio 3 titule europskih prvaka, 2 puta je bio pobjednik Kupa Radivoja Koraća, 7 puta prvak države, te 10 puta osvajač nacionalnog kupa. Nema puno klubova u Europi koji se mogu pohvaliti s ovakvim dostignućima.

Prvi naslov je došao šezdesetih godina kada se klub zvao Jugoplastika, po imenu ondašnjeg sponzora. Klub je stigao do svoje prve završnice Kupa prvaka 1972. godine. U završnici u Tel Avivu, talijanski prvak Ignis bio je bolji doslovno za jedan ubačaj, ali je klub ovom završnicom najavio velike mogućnosti u Europi u narednom razdoblju. To se i obistinilo.
Četiri godine kasnije Jugoplastika osvaja svoj prvi europski naslov, Kup Radivoja Koraća. Naredne godine žuti su ponovili taj uspjeh.

Dominantne godine «žute boje» u europskoj košarci su počele 1988. s jednom novom generacijom. Neočekivano su u Münchenu 1989. Toni Kukoč, Dino Rađa, Velimir Perasović, Goran Sobin i drugi osvojili krov Europe i tako za stubu više nadmašili onaj sjajni naraštaj prije sebe iz Tel Aviva (Ratomir Tvrdić, Petar Skansi, Damir Šolman, Zdenko Prug i dr.).

«Žuti» postaju iznenađenjem europske košarke. Maccabi iz Tel-Aviva je «platio» u završnici konačni račun. Sljedeće godine «žuti» po drugi put osvajaju Kup prvaka u Zaragozi, protiv domaćina Barcelone. Ovo je definitivno bila potvrda prave, istinske kvalitete. Ali to nije bio kraj. U Parizu 1991. po treći put zaredom penju se na vrh europske košarke, pod imenom tadašnjeg sponzora POP 84. Ovim naslovom su postali suvereni vladari europske košarke, jedini uz ASK Rigu koji su osvojili 3 europska naslova u nizu.

Nedugo zatim počinje raspad Jugoslavije. Rezultati su promjenjivi, ali je Split uvijek nazočan na europskoj košarkaškoj sceni. Sve ovo događa se kada klub mijenja sponzore pa se zove Slobodna Dalmacija, Croatia osiguranje, Split i Split Croatia osiguranje.

Vrlo je teško naći klub u europskim i svjetskim mjerilima koji je toliko proizveo istinskih zvijezda i velikih igrača. Svi oni su prve košarkaške korake napravili u «košarkaškom hramu» na Gripama. Klub je poznat po radu u svojoj omladinskoj školi koja broji oko 400 djece svake godine.
Nikad do sada jedan europski klub nije dao 4 NBA igrača visoke kvalitete. Rađa, Kukoč, Tabak i Šundov su poznati diljem Amerike te cijeli košarkaški svijet zna za njih. Svi oni su abecedu košarke učili na Gripama.

Danas, nove europske i svjetske zvijezde se rađaju na parketu na Gripama. Na primjer, Nikola Vujčić jedan je od najboljih igrača Europe i član Olympiakosa.

Ime koje će biti upamćeno u svijetu košarke je Roko Ukić, koji je igrao u NBA ligi. Naravno da ne treba posebno naglašavati da su igrači Splita uvijek bili okosnica hrvatskih nacionalnih selekcija u svim kategorijama.

## Trofeji

### Domaći

* **Prvenstvo Hrvatske:** 1
	+ 2003.
* **Kup Krešimira Ćosića:** 5
	+ 1992., 1992./93., 1993./94., 1996./97., 2003./04.
* **Prvenstvo Jugoslavije:** 6
	+ 1970./71., 1976./77., 1987./88., 1988./89., 1989./90., 1990./91.
* **Kup Jugoslavije:** 5
	+ 1971./72., 1973./74., 1976./77., 1989./90., 1990./91.

### Europski

* **Kup Radivoja Koraća:** 2
	+ 1975./76., 1976./77.
* **Euroliga:** 3
	+ 1988./89., 1989./90., 1990./91.

## Trenutačna momčad

## Prijašnja imena kluba

* KK Hajduk
* KK Split
* KK Jugoplastika
* POP 84
* Slobodna Dalmacija
* Croatia Osiguranje
* KK Split
* KK Split Croatia Osiguranje

### Europski uspjesi

* Osvajači Kupa europskih prvaka/Lige prvaka/Eurolige: 1988/89., 1989/90., 1990/91.
	+ Finalisti Kupa europskih prvaka/Lige prvaka: 1971/72. ( poraz od Ignisa iz Varesea 70:69, nedosuđeni prekršaj na igraču Jugoplastike pri šutu u zadnjim sekundama za pobjedu... )
	+ finalisti Kupa pobjednika kupova: 1972/73. i 1974/75.
* Osvajači Kupa Radivoja Koraća: 1975/76., 1976/77.
	+ poluzavršnica Kupa Radivoja Koraća: 1973/74. i 1979/80.

## Slavne postave

* državni prvaci 1970./71.: Drago Peterka, Zoran Grašo, Mihajlo Manović, Ivica Škarić, Dražen Tvrdić, Martin Guvo, Rato Tvrdić, Lovre Tvrdić, Damir Šolman, Momčilo Radulović, Zdenko Prug i Petar Skansi. Trener: Branko Radović. Pom. trener: George Stanich.
* europski doprvaci 1971/72.: Petar Skansi, Damir Šolman, Ratomir Tvrdić, Mihajlo Manović, Zdenko Prug, Branko Macura, Dražen Tvrdić, Lovre Tvrdić, Duje Krstulović, Mirko Grgin, Drago Peterka, trener: Branko Radović
* doprvaci Kupa kupova 1972/73.: Damir Šolman, Ratomir Tvrdić, Branko Macura, Mihajlo Manović, Duje Krstulović, Lovre Tvrdić, Zdenko Prug, Dražen Tvrdić, Mirko Grgin, Ivica Škarić, Mlađan Tudor, Zoran Grašo, trener: Petar Skansi
* osvajači Kupa R.Koraća 1975/76.: Željko Jerkov, Duje Krstulović, Ratomir Tvrdić, Mirko Grgin, Mlađan Tudor, Branko Macura, Ivo Bilanović, Ivica Škarić, Branko Stamenković, Ivica Dukan, Mihajlo Manović, Slobodan Bjelajac trener: Petar Skansi
* osvajači Kupa R.Koraća 1976/77.: Željko Jerkov, Duje Krstulović, Ratomir Tvrdić, Mirko Grgin, Mlađan Tudor, Branko Macura, Ivo Bilanović, Ivica Škarić, Branko Stamenković, Ivica Dukan, Mihajlo Manović, Mladen Bratić, Slobodan Bjelajac, trener: Petar Skansi
* europski prvaci 1988/89.: Toni Kukoč, Dino Rađa, Duško Ivanović, Goran Sobin, Zoran Sretenović, Žan Tabak, Velimir Perasović, Luka Pavićević, Teo Čizmić, Ivica Burić, Paško Tomić, Petar Vučica, trener: Božidar Maljković
* europski prvaci 1989/90.: Toni Kukoč, Dino Rađa, Zoran Savić, Duško Ivanović, Velimir Perasović, Zoran Sretenović, Goran Sobin, Žan Tabak, Luka Pavićević, Aramis Naglić, Petar Naumoski, Velibor Radović, trener: Božidar Maljković
* europski prvaci 1990/91.: Toni Kukoč, Zoran Savić, Velimir Perasović, Avie Lester, Zoran Sretenović, Žan Tabak, Luka Pavićević, Aramis Naglić, Teo Čizmić, Petar Naumoski, Paško Tomić, Velibor Radović, trener: Željko Pavličević

## Značajne osobe

### Poznati treneri

|  |  |
| --- | --- |
| * HRV Enzo Sovitti
* HRV Branko Radović
* JUG Srđan Kalember
* HRV Petar Skansi
* HRV Matan Rimac
* HRV Zoran Grašo
* HRV Slavko Trninić
 | * HRV Krešimir Ćosić
* SRB Zoran Slavnić
* SRB Božidar Maljković
* HRV Željko Pavličević
* CG  GRČ Slobodan Subotić
* HRV Josip "Pino" Grdović
* HRV Boris Kurtović
* HRV Predrag Kruščić
* HRV Ivica Burić
* BIH Sulejman Begović
* HRV Ivica Skelin
 |

### Najpoznatiji igrači

|  |  |  |  |  |  |
| --- | --- | --- | --- | --- | --- |
| * HRV Branko Radović
* HRV Lovre Tvrdić
* HRV Ratomir Tvrdić
* HRV Velimir Perasović
* CG Duško Ivanović
* HRV Roko Leni Ukić
* SRB Zoran Sretenović
* HRV Ivica Dukan
* MAK Petar Naumoski
* CG Luka Pavićević
* PUE Larry Ayuso
* HRV Mihajlo Manović
 | * SLO Jurij Zdovc
* SLO Peter Vilfan
* HRV Damir Šolman
* HRV Duje Krstulović
* HRV Mirko Grgin
* HRV Predrag Kruščić
* HRV Toni Kukoč
* HRV Ivan Mimica
* HRV Zoran Čutura
* SAD Ray "Sugar" Richardson
* SAD Avie Lester
* SAD Erick Barkley
* HRV Petar Skansi
* HRV Zdenko Prug
 | * HRV Željko Jerkov
* HRV Željko Poljak
* HRV Dino Rađa
* HRV Žan Tabak
* HRV Goran Sobin
* SRB Zoran Savić
* CG  IZR Velibor "Borko" Radović
* HRV Ivica Burić
* HRV Predrag Kruščić
* HRV Aramis Naglić
* HRV Nikola Vujčić
* HRV Mlađan Tudor
* HRV Nikola "Nikša" Prkačin
* HRV Josip Sobin
* HRV Vladan Alanović
* HRV Damir Rančić
* HRV Josip Sesar
* HRV Franjo Arapović
* HRV Veljko Mršić
* HRV Paško Tomić
* HRV Krešimir Lončar
* HRV Joško Poljak
* HRV Ivan Kapov
* HRV Josip Vranković
* HRV Matej Mamić
* HRV Alan Gregov
* BIH Damir Mršić
 | * HRV Goran Kalamiza
* HRV Petar Vučica
* HRV Vedran Vukušić
* HRV Andrija Žižić
* HRV Ante Toni Žižić
* HRV Dubravko Zemljić
* HRV Ivan Tomeljak
* HRV Damir Tvrdić
* HRV Filip Krušlin
* HRV Luka Babić
* HRV Hrvoje Henjak
* HRV Vladimir Krstić
* HRV Mladen Erjavec
* HRV Ivica Radić
* HRV Damjan Rudež
* HRV Franko Kaštropil
* HRV Hrvoje Perić
* HRV Mateo Kedžo
* HRV Bruno Šundov
* HRV Marko Car
* HRV Domagoj Kanaet
* HRV Miro Jurić
* HRV Ante Delaš
* HRV Teo Čizmić
* HRV Henrik Širko
 | * HRV Petar Ćosić
* HRV Živko Badžim
* BIH Sejo Bukva
* HRV Ante Grgurević
* HRV  SLO Stevica Čeko
* HRV Srđan Subotić
* HRV Ivan Mimica
* HRV Filip Kraljević
* HRV Jere Macura
* HRV Drago Pašalić
* HRV Siniša Štemberger
* HRV Dragan Bender
* HRV Filip Najev
* HRV Mario Delaš
* BIH Andrija Stipanović
* HRV Ivan Siriščević
 | * HRV Goran Filipović
* HRV Domagoj Vuković
* BUG Dejan Ivanov
* BUG Filip Videnov
* AUT  SLO Rašid Mahalbašić
* HRV Toni Katić
* HRV Dominik Mavra
* HRV Vjekoslav Perica
* HRV Toni Dijan
* SAD Derrick Alston
* SAD Steve Colter
* SAD Marlon Garnett
* SAD Jamon Gordon
* SAD Otis Hill
* SAD Michael Lee
* SAD Curtis McCants
* SAD Curtis Millage
* SAD Mark Miller
* SAD Jimmy Oliver
* SAD Terrence Rencher
* SAD Eddie Shannon
* SAD Tony Skinn
* SAD Tommy Smith
* KAN Mike Smrek
* SAD Curtis Stinson
* SAD Duane Woodward
* HRV Šime Špralja
* HRV Josip Jukić
* HRV Paolo Marinelli
* ALB Ermal Kuqo
* HRV Toni Bizaca
* HRV Ante Đugum
 |

## Poveznice

* Euroliga
* Prvenstvo i kup Hrvatske u košarci
* Prvaci i pobjednici kupa Jugoslavije u košarci

## Reference

## Vanjske veze

* Povijest Arhivirano 2008-03-23 na Wayback Machine-u
* KK Split
* Nikica Cukrov: *Splitska košarka slavi 50 godina svog prvoligaša, čuvene Jugoplastike* Arhivirano 2014-02-03 na Wayback Machine-u